
**Tori vallas jalg- ja jalgrattatee põhiprojekti koostamine**

**Lähteuuringute koostamise tingimused**

1. Töö eesmärk on koostada lähteuuringud jalg- ja jalgrattatee II osa Tori alevik, Selja mnt 2 jalgteest kuni Pärnu – Tori mnt ja Pärnu-Rakvere- Sõmeru mnt ristmikuni projekteerimiseks.
2. Teelõigu asukoht ja olemasolev olukord.
   1. Planeeritava tee asukoht on Pärnu maakonnas, Tori vallas, Tori-Rakvere-Sõmeru mnt Pärnu-Tori ristist Pärnu- Tori mnt kuni Tori alevik, Selja mnt2.



1. Uurimistööd
   1. Töövõtja peab teostama kõik uurimistööd, mis on vajalikud tee ehitusprojekti korrektset koostamist silmas pidades. Tellija eeldab, et Töövõtja on tutvunud käsitletava alaga ning selgitanud kõik uuringute vajadusega seonduva enne hankelepingu sõlmimist. Lähtuvalt eeltoodust ei võta Tellija kohustust tasuda täiendavate uurimistööde eest, mille tegemisega Töövõtja oma hinnapakkumuses ei arvestanud, kuid mis on vajalikud Töö eesmärgi saavutamiseks. Tellijal on õigus esitada uuringute ja analüüside osas täpsustavaid küsimusi või nõuda uuringute ja aruannete täiendamist projekti koostamise käigus peale vastava uurimistöö vastuvõtmist, kui uuringute täiendamine on Tellija seisukohalt oluline antud Töö eesmärgi saavutamiseks.
      1. Geodeetilise uuringu tegemisel arvestada, et uuring peab olema koostatud projekti koostamiseks vajalikus mahus (sh pikiprofiili ja põikprofiili, teerajatiste ning vete ärajuhtimissüsteemide lahendamiseks vajalikus mahus).
      2. Kanda plaanile kõik leitud piirimärgid ning piiriprotokolli järgsed katastriüksuste piirid.
      3. Plaanile kanda tee maa-alal paiknevate tehnovõrkude, kommunikatsioonide ja muude rajatiste asukohad ja sügavus/kõrgus ning nende kaitsevööndid. Plaanile tuleb kanda ka need tehnovõrgud, milliste kaitsevööndites kavandatakse projektlahendusega seotud tegevusi. Geodeetiline alusplaan tuleb kooskõlastada tehnovõrkude, kommunikatsioonide, maaparandussüsteemide ja muude rajatiste valdajatega.
      4. Töövõtja peab arvestama kuludega, mis on vajalikud erinevatest registritest või ametkondadest kinnistuomanike andmete saamiseks.
      5. Geodeetilise alusplaani väljatrüki mõõtkava 1:500.
   2. Täpsustada kõik võimalikud piirangud ja kitsendused, mis võivad mõjutada tee remonti ning taotleda tehnilised tingimused kommunikatsioonide ja rajatiste valdajatelt, kelle trasse või rajatisi projektiga teostatavad tööd puudutavad ning kõigi võimalike piirangute ja kitsenduste seadjatelt. Tehniliste tingimuste taotlemisel informeerida kommunikatsiooni- ning rajatiste valdajaid planeeritava töö mahtudest. Tehnilistest tingimustest tulenevate tööde teostamise vajadusest teavitada enne projekteerimise alustamist Tellijat.
   3. Muud käesolevates nõuetes käsitlemata uurimistööd, mida Töövõtja peab vajalikuks projekti eesmärki ja korrektset koostamist silmas pidades. Töövõtja vastutab projekteerimiseks piisava uurimistööde mahu eest.
2. Vormistusnõuded
   1. Uurimistööd vormistada 2 eksemplaris nii paberkandjal kui CD-l.
   2. CD vormistamisel kasutada järgmisi failiformaate:
      1. jooniste failid esitada originaalkujul (.**dgn** või **.dwg**) koos kõikide projektis kasutatud failidega (reference, printimiseks vajalikud failid, kasutatud joonte **.shx** failid) ning **.pdf** kujul;
      2. tekstifailid esitada **.doc** ja **.pdf** kujul;
      3. tabelite failid esitada **.xls** ning **.pdf** kujul;
      4. jooniste vormistamisel arvestada, et värvilised jooned peavad olema eristatavad ning joonised peavad olema arusaadavad ka mustvalgel koopial.
3. Lähteuuringute koostamisel juhinduda kehtivatest seadustest, standarditest, normdokumentidest.
4. Juhendmaterjalidega on võimalik tutvuda Elektroonilise Riigi Teataja kataloogist – [www.riik.ee](http://www.riik.ee),