
**Tori vallas jalg- ja jalgrattatee põhiprojekti koostamine**

**Projekteerimise tingimused**

1. Töö eesmärk on koostada Tori vallas Pärnu-Rakvere-Sõmeru mnt äärde projekteeritud Tori ristmik-Selja küla jalg- ja jalgrattatee (töö nr T04916) pikendus Pärnu –Tori mnt äärde kuni Selja mnt 2 ees olemasoleva jalgteeni ehitusprojekt põhiprojekti staadiumis jalakäijate ja jalgratturite liiklusohutuse taseme tõstmiseks. Projekteerida tehniliselt optimaalsed ja finantsiliselt mõistlikud lahendused.
2. Teelõigu asukoht ja olemasolev olukord.
   1. Planeeritava tee asukoht on Pärnu maakonnas, Tori vallas, Tori-Rakvere-Sõmeru mnt Pärnu-Tori ristist Pärnu- Tori mnt kuni Tori alevik, Selja mnt2.



1. Lähteandmed projekti koostamiseks
   1. Jalgtee põhilised näitajad:
      1. Projekteerija pakub välja trassi asukohaks otstarbekama ja liiklusohutuse seisukohalt ohutuma lahenduse ning kooskõlastab selle tellijaga ja maa omanikega vormistades vastavad kooskõlastuslehed;
      2. jalgtee katte laius vähemalt 2,5 m, muldkeha laius vähemalt 3,0 m;
      3. katendi tüüp: püsikatend;
      4. projekteerimise lähtetase rahuldav, põhjendatud vajadusel võib olla erandlik. Madalama lähtetaseme valiku põhjendused peavad olema kooskõlastatud projekti Tellijaga ja kajastuma projekti seletuskirjas.
      5. välisvalgustuse tehniline lahendus peab tagama ökonoomse välisvalgustuse, arvestades ehituse, elektrienergia ja ekspluatatsiooni maksumust;
      6. vajadusel näha ette puude ja võsa raadamine;
      7. selgitada välja ülekäiguradade vajadus;
      8. projekteerimisel arvestada, et objekt peab olema kasutatav kõigile selle objekti kasutajarühmadele parimal võimalikul viisil vastavalt universaalse disaini põhimõtetele. Universaalse disaini rakendamise peamine eesmärk on tagada teistega võrdsed võimalused ning võrdne ühiskonnas osalemine neile inimestele, kes on piiratud toimetulekuvõimega,

eemaldades olemasolevad tõkked ning takistades uute tõkete tekkimist.

* 1. Hooldusest tingitud nõuded:
     1. Tavahooldus
        1. Projekteeritud teerajatis peab olema mehhanismidega hooldatav.
     2. Talvine hooldus:
        1. Lumetõrjeks peab olema võimalik kasutada metallteraga sahku.
        2. Muldkeha nõlvadele peab olema võimalik lund paisata ja ladustada.
        3. Liikluskorraldusvahendite paigutuse projekteerimisel arvestada talvise teehoolduse vajadusega.

1. Põhiprojekti koosseis
   1. Projekti koosseis ja vormistus peavad vastama Majandus- ja taristuministri 02.07.2015 määrusele nr 82 „Tee ehitusprojektile esitatavad nõuded“.
   2. Uuringute aruanded
   3. Tehnovõrkude ja –rajatiste kaitsmise ja/või ümberehituse tööprojekt (tehnovõrkude koondkaustana).
2. Põhiprojekti koostamine
   1. Koostada jalgtee asukoha skeem M 1 : 5000 ning lõigu asendiplaan M 1:500.
   2. Koostada projekteeritava jalgtee pikiprofiil vastavalt Maanteeameti juhisele „Soovitused pikiprofiili ja tüüpristprofiili vormistamiseks – 2008“.
   3. Projekti koosseisus esitada mahuaruanded vastavalt Teetööde tehnilise kirjelduse projekti koostamise hetkel kehtivale versioonile peatükkide ja selles sisalduvate makseartiklite lõikes (ehitusobjekti ettevalmistamine, mullatööd, katend, drenaaž ja truubid, liikluskorraldus- ja ohutusvahendid jne), kus aruannete tabelites on töömahud (artiklite lõikes) välja toodud (failide formaat \*xls või \*xlsx). Mahuaruanded peavad olema ülesehitatud selliselt, et iga töömahu puhul on selgelt aru saada kasutuskoht.
   4. Koostada tüüpristprofiilid erineva lahendusega ristlõigetest, milles näidata ära katendi konstruktsioonid, olemasolev ja projekteeritud situatsioon ning piirkond kuhu vastav tüüp on projekteeritud.
   5. Kui jalgtee ehitusest tulenevalt on vaja kaitsta või ümber tõsta kommunikatsioone, tuleb koostada kommunikatsioonide ümberehituse/tõstmise ja/või kaitsmise projektid. Trassivaldajate nõuetest, mis ei ole otseselt tingitud tee ehitamisest, tuleb informeerida koheselt Tellijat kirjalikult ning enne trassivaldajaga kooskõlastamist tuleb lahendused Tellijaga kooskõlastada.
   6. Töövõtja peab põhiprojekti koostamisel juhinduma Maanteeameti peadirektori 19.01.2016 käskkirjaga nr 0014 kinnitatud „Teetööde tehnilistest kirjeldustest“ ja esitama töömahuloendid kõikide ehituste ja ümberehituste kohta vastavalt sellele.
   7. Koostada projekteeritud tööde hinnapakkuste loetelud ilma ja koos maksumustega, arvestada 2017. aasta eeldatavate ehitushindadega.
   8. Koostada kasutus- ja hooldusjuhendid mille koostamisel lähtuda Maanteeameti kodulehel avaldatud dokumendist „Kasutus- ja hooldusjuhendi koostamise põhimõtted (testversioon 08.05.2015)“.
3. Kooskõlastamine ja avalikkuse kaasamine.
   1. Projekteerimise alguses ja käigus peab Töövõtja konsulteerima tehniliste projektidega seotud küsimustes Tellija, maaomanike, tehnovõrkude valdajate ja teiste projektiga seotud ametkondade ja isikutega. Koostöös Tellijaga korraldama projekteerimistööde käigus töökoosolekuid vähemalt 1 kord kuus projektlahenduste aruteluks ja kooskõlastamiseks. 1 nädal enne töökoosoleku toimumist on Töövõtja kohustatud saatma asjast huvitatud osapooltele töökoosoleku kutse ning 3 päeva enne esitama Tellijale töökoosoleku päevakorra. Töökoosolekute toimumise koht on Selja mnt 2, Tori.
   2. Projektiga ettenähtud tööd, mis mõjutavad otseselt piirinaabreid (nt kraavitööd, läbisõit krundilt ajutine maakasutus, puude mahavõtmine kinnistul või selle piiri lähistel jms), tuleb projekteerimise käigus kooskõlastada. Kooskõlastus peab olema üheselt mõistetav ja sisaldama tööde loetelu ja võimalikke tingimusi, millega ollakse nõus. Tingimusliku kooskõlastuse puhul peab Töövõtja teavitama Tellijat maaomanikku seisukohtadest. Tagatud peab olema piiripunktide tähiste säilimine tööde käigus.
   3. Projekt kooskõlastada Tellijaga, maaomanike ja tehnovõrkude valdajatega.
4. Vormistusnõuded
   1. Tehnilised projektid vormistada 3 (kolmes) eksemplaris eestikeelsena (köite formaat A3 või A4) ja 3 (kolmes) eksemplaris CD-l. Vajadusel koostab Töövõtja oma kulul täiendavad eksemplarid kommunikatsioonide valdajatele nende nõudmisel.
   2. Kululoendid eraldi teeprojekti ja liinirajatiste kohta esitada vastavalt teetööde tehnilistele kirjeldustele 3 eksemplaris (1 eksemplar tellijale koos maksumustega) ja 2 CD-l.
   3. CD vormistamisel kasutada järgmisi failiformaate:
      1. jooniste failid esitada originaalkujul (.**dgn** või **.dwg**) koos kõikide projektis kasutatud failidega (reference, printimiseks vajalikud failid, kasutatud joonte **.shx** failid) ning **.pdf** kujul;
      2. tekstifailid esitada **.doc** ja **.pdf** kujul;
      3. tabelite failid esitada **.xls** ning **.pdf** kujul;
      4. muud projekteerimise tarkvara kasutades nende originaalfailid;
      5. jooniste vormistamisel arvestada, et värvilised jooned peavad olema eristatavad ning joonised peavad olema arusaadavad ka mustvalgel koopial.
5. Projektide koostamisel juhinduda kehtivatest seadustest, standarditest, normdokumentidest ja Maanteeameti peadirektori poolt kinnitatud kehtivatest juhenditest ja käskkirjadest.
6. Juhendmaterjalidega on võimalik tutvuda Elektroonilise Riigi Teataja kataloogist – [www.riik.ee](http://www.riik.ee), Maanteeameti veebilehel [www.mnt.ee](http://www.mnt.ee) “Juhendid ja juhised”; Eesti Asfaldiliidu veebilehel [www.asfaldiliit.ee](http://www.asfaldiliit.ee) ÕIGUSAKTID ja Eesti Standardikeskuses Tallinn Aru 10. [www.standard.ee](http://www.standard.ee).